kardosdrur/scandi-wiki huggingface dataset:
Jimmy Vee

Jimmy Vee (født 5. november 1959) er en skotsk skuespiller og stuntman. Han er bedst kendt for at have spillet forskellige monstre og rumvæsener i Doctor Who og droiden R2-D2 i science fiction-filmen Star Wars: The Last Jedi.

Vee startede sin karriere som stuntman for forskellige små skuespillere og statister i film så som Harry Potter og De Vises Sten. På teater har han medvirket som dværgen Cheeky i King's Theatres opsætning af Snehvide og de syv dværge. I november 2015 blev han valgt til rollen som R2-D2 i Star Wars: The Last Jedi som afløser for Kenny Baker før dennes død i august 2016. Vee, der identificerer sig selv som dværg måler i øvrigt netop det samme som Baker, 1,12 m.

Noter

Eksterne henvisninger 
 
 BBC-artikel om hans casting
 Oh So Small - Sole Representative 
 Interview med Daily Record

Skuespillere fra Skotland
Kaprice

Kaprice, også capriccio, er et musikstykke holdt i en temmelig fri form og med en livlig karakter. En typisk kaprice er ofte hurtig, intens og ofte virtuos.

En række forskellige stykker har fået betegnelsen: I barokken var det ofte tale om korte klaviaturstykker, for eksempel af Girolamo Frescobaldi, og J.S. Bach afsluttede Partita i c-mol BWV 826 med en capriccio som trods titlen er et stykke med tæt kontrapunktik hvor Bach systematisk udforsker det livlige, næsten humoristiske tema. 

Andre kendte kapricer:
 Capriccio sopra la lontananza de il fratro dilettissimo ("Kaprice over den kære brors afrejse") (BWV 992, ca. 1705) af Johann Sebastian Bach
Rondo alla ingharese quasi un capriccio (ca. 1795/98) af Ludwig van Beethoven
42 Etuden und Capricen for violinsolo (1796) af Rodolphe Kreutzer
24 Capricci for fiolin soli (1820) af Niccolò Paganini
Capriccio Italien (1879/80) af Pjotr Tjajkovskij
Capriccio espagnol (1887) af Nikolaj Rimskij-Korsakov
Zelda (1923) af Percy Code
36 virtuose kapricer for guitarsolo af Luigi Legnani

Richard Strauss skrev operaen Capriccio (uropført 28. oktober 1942 i München). 

Kompositionsformer

de:Capriccio#Musik
Leekfrith torques

Leekfrith torques er fire guldsmykker, der stammer fra bronzealderen, som blev fundet af to amatørarkæologer ved hjælp af metaldetektorer i december 2016 på en mark i Leekfrith i det nordlige Staffordshire i England. Fundet består af tre  torque-halsringe og et mindre armbånd, der lå tæt ved hinanden. De er blandt de ældste fund af guldsmykker i Storbritannien.  Arkæologiske undersøgelser af området viste ikke yderligere genstande

Fundet 
De første tre torques lå hver for sig, men tæt på hinanden omkring 15 - 20 cm under jordoverfladen på marken, der blev undersøgt ved hjælp af metaldetektorer med tilladelse fra lodsejeren. Detektorfolkene, Mark Hambleton og Joe Kania, indberettede deres fund til kontoret for Portable Antiquities Schemeder lå ved Birmingham Museum and Art Gallery dagen efter. Det sidste guldsmykke blev fundet af de samme mænd på samme mark nogle uger senere.

Arkæologerne fra museet undersøgte området, men fandt ikke andre genstande.

Torques 
Ifølge Julia Farley, der er kurator for samlingerne af British and European Iron Age ved British Museum, blev halsringene fremstillet i det, som i dag er Tyskland og Frankrig, og stammer sandsynligvis fra mellem 400-250 f.Kr. (La Tène-perioden). De er blandt de ældste eksempler på arbejde udført i guld i La Tène-stilen, der er fundet i Storbritannien.  
Ifølge Farley har ejerne af smykkerne været "rige magtfulde kvinder, muligvis personer fra kontinentet, som har giftet sig ind i det lokale samfund".  

Retsmediciner Ian Smith fandt ud af, at de bestod af mindst 80 % rent guld, hvilket er lidt mere end 18 karat. Smykkerne vejer fra 31 g til 230 g.

Undersøgelser 

Ved undersøgelsen den 28. februar 2017 blev Leekfrith torquesne erklæret som skattefund under Treasure Act 1996. Retsmedicineren Ian Smith erklærede, at det "ikke helt var i samme liga som staffordshireskatten, men ikke desto mindre spændende."

Som resultat af hans undersøgelser blev genstandene tilbudt et museum til en pris, som bliver fastsat af et uafhængigt panel af eksperter i antikke genstande, Treasure Valuation Committee, og lodsejeren og de to, som gjorde fundet, delte beløbet.

Udstilling 

Fundet blev annonceret for offentligheden på Potteries Museum & Art Gallery i Hanley den 28. februar 2017. Genstandene blev udstillet på museet fra 1.-22. marts 2017.

Se også 
Stirling Torques, 300−100 fvt.
Snettishamskatten samling af torques, c. 70 fvt.
Newark Torque, 200−50 fvt.

Referencer

Eksterne henvisninger 
 Staffordshire County Council video af annonceringen af fundet

Englands historie
Staffordshire
Oldsager fra Bronzealderen
Genstande i guld
Arkæologiske fund fra Storbritannien
Depotfund
Lars Larsen (fodboldspiller, født 1970)

Lars Larsen (født 6. december 1970) er en dansk tidligere fodboldspiller.

Karriere 
Han spillede som midtbane for en række klubber, deriblandt Hårslev BK, B 1909, B 1913, FC Wettingen,
AGF, Ikast FS, Lyngby Boldklub og Akademisk Boldklub. Mellem 2003 og 2007 spillede han for Örebro SK.

Han spillede 47 kampe i Allsvenskan og scorede 10 mål. Han spillede 36 kampe Superettan og scorede otte mål.

Referencer

Eksterne henvisninger 
 
 Lars Larsen på Örebro SK 

Fodboldspillere fra Danmark
Fodboldspillere fra B1909
Fodboldspillere fra Boldklubben 1913
Fodboldspillere fra FC Wettingen
Fodboldspillere fra AGF
Fodboldspillere fra Ikast Forenede Sportsklubber
Fodboldspillere fra Lyngby Boldklub
Fodboldspillere fra Akademisk Boldklub
Fodboldspillere fra Örebro SK
Karen Nørgaard

Karen Nørgaard Østerballe (født 20. Januar 1987 i Viborg) er en dansk håndboldspiller som spiller venstre fløj for Viborg HK.

Hun er lillesøster til den danske landsholdsfløj Ann Grete Nørgaard.

Kilder 
 

Håndboldspillere fra Danmark
Clara Høgh-Poulsen

Clara Høgh-Poulsen (født 26. Maj 1998 i Viborg) er en dansk håndboldspiller som spiller venstre back for Viborg HK. Hendes søster hedder Marie Høgh-Poulsen og skal spille i Viborg fra sæsonen 2017/18

Kilder 
 Clara Høeg-Poulsen - Eurohandball  

Håndboldspillere fra Danmark
Viking Altar Rock

Viking Altar Rock (“Vikingealter-klippen") er en vandreblok i Sauk Centre, Minnesota, USA. Den blev opdaget i 1943 og er cirka 8,2 m lang og 5,2 m bred. 

Blokken er en lokal seværdighed og knyttes til det såkaldte "Vikingespor", som er et antal tegn på, at vikingerne skulle have udforsket Minnesota. Denne teori er dog baseret på formodninger.

I blokken er der fire formodede fortøjningshuller. De befinder sig i omkring 1 m højde og er nærmest trekantede i form.

Referencer

Eksterne henvisninger 
 Historical sites 

Minnesota
Arkæologiske områder
Cammin bispedømme

Cammin bispedømme var et romersk-katolsk bispedømme i Pommern i dagens nordvestlige Polen og nordøstlige Tyskland.

Bispedømmet blev grundlagt i 1140 af pave Innocent II. Eftersom både Magdeburg og Gniezno erkebispedømme gjorde krav på Cammin som suffraganbispedømme, løste Innocent problemet ved at eksemptere bispedømmet. Bispesædet lå først i Julin (dagens Wolin, tysk Wollin), men blev i 1176 flyttet til Cammin (dagens Kamień Pomorski, tysk også Kammin). Biskopperne var for det meste tyske adelige, som fremmede indvandringen af tysktalende bosættere. Dette førte bl.a. til (ny)grundlæggelsen af byerne Kolberg (Kołobrzeg), Köslin (Koszalin), Massow (Maszewo) og Naugard (Nowogard). Bispesædet blev i 1277 flyttet til Kolberg (som allerede havde været et bispesæde i 1000, men blev opgivet få år senere).

I 1200-tallet blev Cammins biskop fyrstbiskop og erhvervede store besiddelser. Som verdslig hersker over dette højstift kom han ikke sjældent i konflikt med Pommerns hertuger. Gennem skiftende koalitioner med hertugdømmet Pommern og markgrevskabet Brandenburg prøvede fyrstbiskoppen at sikre sin uafhængighed men mistede i praksis i 1355 sin rigsumiddelbarhed til Pommern.

I løbet af reformasjonen blev Pommern 1534 protestantisk, og den sidste katolske biskop døde i 1544. De følgende biskopper var altså protestantiske, og fra 1556 samtidig hertuger af Pommern. Med freden i Westfalen (1648) blev højstiftet Cammin sammen med resten af Hinterpommern slået sammen med Brandenburg. Den sidste (protestantiske) biskop af Cammin, Ernst Bogislaw von Croÿ, gav afkald på højstiftet i 1650. Fra katolsk hold blev bispedømmet opfattet som tabt, og tilfaldt på det kirkelige plan det apostoliske vikari i nord.

1972 oprettede pave Paul VI et bispedømme med sæde i Szczecin, som fik navnet Szczecin-Kamień bispedømme for at knytte an til Kamieńs tidligere rolle som bispesæde.

Tysk-romerske rige
Etableret i 1248
Ophørt i 1544
Benjamin Lobo Vedel

Benjamin Lobo Vedel (født 23. september 1997 i Aalborg) er en dansk atletikudøver, der stiller op for Aalborg Atletik og Motion.

Hans foretrukne disciplin er 400 m løb, hvor han i 2015 blev europamester ved junior-EM.
I marts 2017 kvalificerede han sig til finalen ved indendørs EM, hvor han på fjerdepladsen satte personlig rekord med 46,33 s.

Han er søn af Anders Vedel.

Personlige rekorder 

Kilde: Statletik

Referencer 

Sprintere fra Danmark
Personer fra Aalborg
Atleter fra Aalborg AM
Michael B. Jordan

Michael Bakari Jordan (født 22. august 1987 i Santa Ana i Californien) er en amerikansk skuespiller.

Karriere 
I 2001 blev Michael B. Jordan for første gang lagt mærke til, da han spillede en birolle med Keanu Reeves i dramafilmen Hard Ball. Året efter spillede han en lille, men vigtig rolle i den første sæson af dramaserien The Wire. Fra 2003 til 2006 spillede han en rolle i serien All My Children. I 2009 fik han rollen som quarterbacken Vince Howard i dramaserien Friday Night Lights, en rolle han spillede i to år før serien blev taget af.

Han blev yderligere lagt mærke til da han fik rollen som Steve Montgomery i science fiction-filmen Chronicle (2012), som fik gode anmeldelser af filmanmeldere. I 2013 spillede han hovedrollen som Oscar Grant i Fruitvale Station, en film baseret på virkelige hændelser om en 22-åring som blev skudt uden tilladelse af en politimand, og som senere døde af skaderne. Han fik strålende anmeldelser for indsatsen i filmen.

Udvalgt filmografi

Film 
 Black and White (1999) - Teen #2
  (2001) - Jamal
 Blackout (2007) - C.J.
 Pastor Brown (2009) - Tariq Brown
 Red Tails (2012) - Maurice Wilson
 Chronicle (2012) - Steve Montgomery
 Hotel Noir (2012) - Leon
 Fruitvale Station (2013) - Oscar Grant
 Justice League: The Flashpoint Paradox (2013) - Cyborg (stemme)
 That Awkward Moment (2014) - Mikey
 Fantastic Four (2014) - Johnny Storm
 Creed (2015) - Adonis "Donnie" Johnson Creed
 Black panther (2018)

TV 
 The Sopranos (1999) - Rideland Kid (1 episode)
 Cosby (1999) - Michael (1 episode)
 The Wire (2002) - Wallace (13 episoder)
 All My Children (2003-2006) - Reggie Porter Montgomery (52 episoder)
 CSI: Crime Scene Investigation (2006) - Morris (1 episode)
 Without a Trace (2006) - Jesse Lewis (1 episode)
 Cold Case (2007) - Michael Carter (1 episode)
 Burn Notice (2009) - Corey Jensen (1 episode)
 The Assistants (2009) - Nate Warren (13 episoder)
 Bones (2009) - Perry Wilson (1 episode)
 Friday Night Lights (2009-2011) - Vince Howard (26 episoder)
 Law & Order: Criminal Intent (2010) - Danny Ford (1 episode)
 Lie to Me (2010-2011) - Key (2 episoder)
 Parenthood (2010-2011) - Alex (16 episoder)
 County (2012) - Travis (TV-film)
 House M.D. (2012) - Will Westwood (1 episode)

Eksterne henvisninger 

 

Skuespillere fra Californien
Børneskuespillere fra USA
Tony Bellew

Anthony "Tony" Bellew (født 30. november 1982 i Liverpool, Merseyside, England) er en britisk professionel bokser, der har været WBC-cruiservægt siden 2016. Han var tidligere Commonwealth letsværvægts-mester fra 2010 til 2011, Britisk-letsværvægts-mester fra 2011 til 2014 og Europamester i cruiservægt fra 2015 til 2016. Som amatørbokser blev Bellew 3 gange Engelsk sværvægtsmester. Han fik sin skuespillerdebut som birolle i boksefilmen Creed fra 2015.

Referencer

Eksterne henvisninger 
 
 

Boksere fra England
Personer fra Liverpool
Faustix

Faustix (født Morten Brangstrup Olsen; 24. maj 1989 i Karise) er en dansk DJ og musikproducer. Faustix har været nomineret til blandt andet Danish Music Awards og Danish DeeJay Awards i flere omgange. Faustix har siden 2009 udgivet singler i eget navn og produceret musik med blandt andre Diplo. Faustix har modtaget guld i USA for sin single "Revolution" (2013) med Diplo, Imanos og Kai.

Andre aktiviteter 
Faustix deltog i 2020 i sæson 17 af Vild med dans. Han dansede med den professionelle danser Asta Björk Ivarsdottir.

Privatliv 
Privat danner Faustix par med Irina Olsen, de har sammen en datter fra marts 2015 og en søn fra juni 2023. I 2019 blev Irina og Faustix gift, på Sophienberg Slot i Rungsted.

Han har gået på Køge Gymnasium, og blev student i 2008.

Diskografi

EP'er 
 Ballistix EP (2013)
 Echoes (2013)

Maxisingler 
 Imbecile (2015)

Singler

Referencer

Eksterne henvisninger 
 

Dj's fra Danmark
Musikproducere fra Danmark
Personer fra Karise
Ali Sonko

Ali Sonko (født 1954 i Gambia) er medejer af Restaurant Noma, hvor han har arbejdet som køkkenmedarbejder siden restaurantens åbning i 2003.

I forbindelse med Nomas midlertidige lukning i februar 2017 meddelte René Redzepi, restaurantens leder, at Sonko i lighed med to andre centrale medarbejdere, var blevet tildelt en andel af ejerskabet.

Ali Sonko blev kendt internationalt i 2010, hvor Noma første gang blev udnævnt til verdens bedste restaurant af Restaurant magazine; personalet var i samlet trop rejst til hædersfesten i London, men Sonko, som er gambiansk statsborger, havde ikke nået at få visum til rejsen til England. Hans Noma-kolleger var derfor iklædt en t-shirt med hans portræt på brystet, da de fik overrakt hædersprisen.

Sonko var landmand i Gambia, da han flyttede til Danmark i 1983.

Henvisninger

Personer fra Gambia
Wang Wei

Wang Wei (født 1971 i Shanghai) er en kinesisk forretningsmand, milliardær, der er grundlægger og formand for pakkepostfirmaet SF Express. I februar 2017 blev selskabaet børsnotere. Postfirmaet havde da 117.000 ansatte og rådede over 35 fragtfly og 15.000 køretøjer. Efter børsnoteringen ansloges Wang Weis personlige formue at andrage 187 mia kr., hvilket på det tidspunkt gjorde ham til Kinas tredjerigeste person.

Referencer 

Erhvervsfolk fra Kina
Eduard Kretzschmar

Carl Eduard Kretzschmar (født 21. marts 1806 i Leipzig, død 7. juli 1858 sammesteds) var en tysk træskærer.

Kretzschmar, der blev uddannet i Berlin, var grundlægger af den betydningsfulde xylografiske anstalt i Leipzig (hvorfra blandt andet illustrationerne til Nibelungenlied, Musäus' eventyr, Tschudis Dyreliv i Alperne er udgået). Han var fra 1846 knyttet til Illustrirte Zeitung og blev en førende skikkelse i tysk træskærerkunst. Kretzschmar grundede sit ry 1839—42 med en række blade efter Adolph Menzel: 12 portrætter af preussiske hærførere (Aus König Friedrichs Zeit, tekst af Alexander Duncker, ny udgave 1886), illustrationerne til Kuglers Frederik den Stores Historie m. v.

Kilder 

  

Grafikere fra Tyskland
Tyskere i 1800-tallet
I.R.S. Records

I.R.S. Records (International Record Syndicate) var et amerikansk pladeselskab. Det blev grundlagt i 1979 af Miles Copeland III sammen med Jay Boberg og Carl Grasso. Miles var også manager for Wishbone Ash, The Police og senere Sting, i tillæg til andre band. I.R.S. var søsterselskab til Copelands selskab Illegal Records (i Storbritannien).

I.R.S.-udgivelsene var distribueret af A&M Records frem til 1985, af MCA Records frem til 1990, og til slut af EMI (som købte selskabet i 1994) frem til det blev nedlagt i 1996. Selskabet stod bag nogle af de mest populære bands i 1980'erne, heriblandt R.E.M. og The Go-Go's.

Referencer 

Pladeselskaber fra USA
Etableret i 1979
Ophørt i 1996
Strade Bianche for kvinder 2017

Strade Bianche for kvinder 2017 var den 3. udgave af cykelløbet Strade Bianche. Løbet var en del af UCI Women's World Tour og blev arrangeret 4. marts 2017. Det blev vundet af italienske Elisa Longo Borghini fra Wiggle High5.

Hold og ryttere

Danske ryttere
Amalie Dideriksen kørte for Boels-Dolmans
Cecilie Uttrup Ludwig kørte for Cervélo-Bigla Pro Cycling
Marie Vilmann kørte for Cervélo-Bigla Pro Cycling
Camilla Møllebro kørte for Team VéloCONCEPT Women

Resultater

Eksterne henvisninger

2017
Cykelløb i 2017
Dania

Dania er en betegnelse for den del af Skandinavien, som var beboet af daner. Dania bestod af flere høvdingedømmer. Områderne blev omkring år 1000 samlet af Gorm den Gamle, der betragtes som Danmarks første officielle konge. Det vides ikke om landet også har været samlet tidligere.

Noter 

Skandinavien
Tidligere riger, stater, protektorater, kolonier og lande
Danmarks historie
Nordens historie
Daner
Dania (flertydig)

Dania kan referere til:
 Dania - et geografisk område i Skandinavien, som var beboet af daner.
 Dania (Elfenbenskysten) - en by og et præfektur i Elfenbenskysten.
 Dania (fornavn) - et fornavn.
 Dania (lydskriftsystem) - et lydskriftsystem.
 Dania (skib, 1823) - en hjuldamper, bygget i Storbritannien i 1823
 Flere danske virksomheder.
Ivanhoe (flertydig)

Ivanhoe er en roman fra 1820 af Walter Scott.

Ivanhoe kan også henvise til:

Film 
 Ivanhoe (britisk film fra 1913)
 Ivanhoe (amerikansk film fra 1913)
 Ivanhoe (film fra 1952)
 Ivanhoe (film fra 1982)

Tv-serier 
 Ivanhoe (tv-serie fra 1958)
 Ivanhoe (tv-serie fra 1970)
 Ivanhoe (tv-serie fra 1997)

Opera 
 Ivanhoé – pasticcio fra 1826 med musik af Gioachino Rossini
 Ivanhoe (opera) – af Arthur Sullivan fra 1891, baseret på Scotts roman

Stednavne

Australien 
 Ivanhoe, Victoria
 Ivanhoe, New South Wales
 Ivanhoe East, Victoria

Canada 
 Ivanhoe, Newfoundland og Labrador
 Ivanhoe Lake, Ontario
 Ivanhoe River, Ontario

USA 
 Ivanhoe, Californien
 Ivanhoe, Illinois
 Ivanhoe, Iowa
 Ivanhoe, Minnesota
 Ivanhoe, North Carolina
 Ivanhoe, Fannin County, Texas
 Ivanhoe (Tyler County, Texas)
 Ivanhoe, Virginia
 Lake Ivanhoe, New Hampshire

Se også 
 HMS Ivanhoe – to Royal Navy destroyere
 Ivanoe Bonomi (1873–1951) – Italiensk premierminister
Ebba Engdahl

Ebba Engdahl (født 21. Oktober 1991) er en svensk håndboldspiller som spiller for svenske Lugi HF som nummer 13.

Eksterne henvisninger 
 

Håndboldspillere fra Sverige
Ronde van Drenthe for kvinder 2017

Den 11. udgave af Ronde van Drenthe blev afholdt den 11. marts 2017. Det var den anden konkurrence i UCI Women's World Tour 2017. Løbet blev vundet af danske Amalie Dideriksen fra .

Hold

Danske ryttere 
 Amalie Dideriksen
 Christina Siggaard
 Camilla Møllebro Pedersen
 Pernille Mathiesen

Resultater

Referencer

Eksterne henvisninger 

2017
Cykelløb i 2017
Nikoline Lundgreen

Nikoline Skals Lundgreen (født 7. januar 1998 i Fåborg) er en dansk håndboldspiller som spiller højre back for den tyske klub Thüringer HC. klub Skövde HF. Hun har tidligere spillet for Faaborg HK, TTH Holstebro, Viborg HK og Skövde HF, men har brugt mange af sine ungdomsår i Risøhøj og GOG. Nikoline fik debut i Champions league i 2015 som kun 17 årig i en udekamp mod Metz.

Kilder 

Håndboldspillere fra Danmark
Personer fra Faaborg
Logan (film)

Logan er en amerikansk superheltefilm om Marvel Comics-figuren Wolverine, instrueret af James Mangold. Filmen er den sidste i serien med Hugh Jackman i hovedrollen. Det er efterfølgeren til X-Men Origins: Wolverine og The Wolverine, samt den tiende del i X-Men-filmserien. Den er delvist baseret på tegneseriealbummet Old Man Logan af Mark Millar og Steve McNiven.

Medvirkende 
 Hugh Jackman som Logan / Wolverine
 Patrick Stewart som Charles Xavier / Professor X
 Dafne Keen som Laura Kinney / X-23
 Boyd Holbrook som Donald Pierce
 Stephen Merchant som Caliban
 Elizabeth Rodriguez som Gabriela
 Richard E. Grant som Dr. Zander Rice
 Eriq La Salle som Will Munson
 Elise Neal som Kathryn Munson
 Quincy Fouse som Nate Munson

Kilder

Eksterne henvisninger 

 
 

Amerikanske film fra 2017
X-men film
Science fiction-film fra USA
Film fra 20th Century Fox
Actionfilm fra USA
Film baseret på tegneserier
Engelsksprogede film
Superheltefilm
Mogens Højstrup

Mogens Højstrup (født 17. marts 1921 i Hobro, død 18. juli 2020 i København) var medlem af modstandsorganisationen Holger Danske i Fergos Gruppe, hvor hans dæknavn var Høeg.

Kromanns Gruppe og Gruppe Strand udgjorde sammen med Fergos Gruppe Kromanns Afdeling.

Mogens Højstrup flyttede til København i 1943 for at begynde på Maskinmesterskolen. I starten af 1944 fik han kontakt med Modstandsorganisationen Holger Danske. Efter en snak hjemme hos Berg (Henning Winther), hvor også Holger Danskes leder Bergstrøm (Knud Larsen) deltog, aftaltes et møde følgende torsdag hos Bergstrøm. Samme aften deltog han i sin første sabotageaktion.    

I foråret 1945 blev det besluttet at Kromanns afdeling skulle til specialtræning under fremmede instruktører i Sverige. Denne plan gik i vasken, og efter nogle dages ophold i gennemgangsforlægningen på herregården Nissafors, blev afdelingen indrulleret i Den Danske Brigades Pionerkommando i sin egen afdeling.   

Kromanns Afdeling sejles illegalt til Danmark den 2. maj om natten af forskellige ruter. Fergos Gruppe blev landsat på badebroen ved Bellevue.    

I dagene efter Besættelsen gjorde de tjeneste på Charlottenborg fra den 6. til og med den 25. maj 1945, hvorefter de hjemsendtes.   

En af opgaverne var at passe godt på Montgomery under hans besøg i København. Så den 12. maj 1945 lå Mogens Højstrup på taget af Det Kongelige Teater med en maskinpistol og holdt øje med eventuelle attentatmænd, som kunne true Montgomery.

Ved genbegravelsen af de henrettede frihedskæmpere i Mindelunden i Ryvangen den 29. maj 1945 var Mogens Højstrup med til at gravsætte Store Smiths (Ib Fischer) båre.

Referencer

Litteratur 
 Birkelund, Peter: Holger Danske : sabotage og likvidering 1943-45. 2 bind. Syddansk Universitetsforlag, 2008. (s.204, s.263)
 Birkelund, Peter: Sabotør i Holger Danske. Lindhardt og Ringhof, 2015. (s.341-342)
 Foged, Harley: Befriet - efter 5 års besættelse. Fogeds Forlag, u.å. (s.84-85)
 Højstrup, Mogens: Et kapitel af mit liv! Privattryk. 2015
 Røjel, Jørgen: Holger Danske rejser sig: opgøret med stikkere og terrorister. Samleren, 1993. (s.113-114, s.133-135)

Eksterne henvisninger 
 

Modstandsfolk fra Danmark 
Medlemmer af Holger Danske
Personer fra Hobro
Mathilde Storgaard

Mathilde Storgaard (født 13. Februar 1995 i Køge) er en dansk håndboldspiller som spiller streg for Skanderborg Håndbold.

Kilder 
 Spillerprofil - Viborg HK 
 Mathilde Storgaard - Eurohandball  

Håndboldspillere fra Danmark